الصفحه دى يتيمه, حاول تضيفلها لينك فى صفحات تانيه متعلقه بيها. ملف:Abassiya battle cairo 23 july 2011.jpg مسيرة القاهره ضد الخونتا العسكريه او " موقعة العباسيه " هى مسيره مسالمه قادتها حركة شباب 6 ابريل فى القاهره فى 23 يوليه 2011 انتهت بالإعتداء على المشاركين بالطوب و السيوف و السكاكين و قنابل المولوتوف. شارك فى المسيره حوالى 10.000 مصرى و مصريه و ابتدت المسيره من ميدان التحرير و راحت على شارع رمسيس للوصول لمقر وزارة الدفاع و وقفت حركة المرور. الخونتا الحاكمه بعد مسكها الحكم فى 11 فبراير 2011 كانت وعدت بإن هيكون فيه انتخابات فى ظرف 6 شهور. المعارضين للوضع الحالى فى مصر بيطالبو بتغييرات فى نظام الحكم و الدستور و البرلمان و بتسليم الخونتا الحكم لحكومه مدنيه. انتهت المسيره بطريقه عنيفه بعد المغربيه بعد ماقامت معركه بالسلاح الابيض بين الماشيين فى المسيره و مؤيدين لحكم الخونتا العسكريه. اتصاب فى العراك 309 شخص حسب التقارير ، و طلع للسما دخان النار قدام جامع النور فى العباسيه بسبب حرق عجل العربيات. المصادمات حصلت كمان فى كذا مكان فى القاهره بين المعتصمين فى ميدان التحرير و شارع طلعت حرب و مهاجمين ما اتحددتش هويتهم و اتكسرت فاترينات محلات فى شارع طلعت حرب.